Apple Watch SE 2022 får always-on display og S7-chip

Ifølge et nyt rygte er der et Apple Watch SE 2022 på vej, som får flere opgraderinger, herunder et always-on display, en S7-chip, samt ECG-sensor.

Den første udgave af Apple Watch SE kom på markedet i 2020, som et billigere alternativ til Apple Watch 6. Ny lyder rygterne på, at det kommer en ny udgave i år.

Samme skærmstørrelser men med always-on display

Apple Watch SE 2022 ser ud til at bibeholde det samme design og skærmstørrelser, ligesom den nuværende model. Vi kan altså forvente en 40mm samt 44mm model, men med always-on display som ny feature.

Udover dette rygtes det også at uret får en ECG-sensor (elektrokardiogram), forbedret lyd og muligvis hurtigere opladning.

Ny S7-chip og lidt højere pris

Watch SE 2022 forventes at blive udstyret med Apples S7-chip, som allerede findes i Watch 7. Chippen er op til 20% hurtigere en S5-chippen i Watch SE, ifølge Apple. Med den nye chip åbnes der også op for U1 Ultra Wideband.

Prisen bliver også en anelse højere en det nuværende Watch SE, med en prisstigning på 20 dollars, hvilket nok bliver omkring en 150-200 kr. dyrere i Danmark.

Ukendt lancering

Præcis hvornår Watch SE 2022 ankommer, fortæller rygtet intet om.

Baseret på at Watch SE blev lanceret i september 2020, ville det være sandsynligt, at det nye Watch SE præsenteres samme måned i år.

Læs også: Ny entry-level Polestar 2 med længere rækkevidde er landet

Apple Watch SE 2022 får always-on display og S7-chip