Nyt Apple Watch SE (2. generation) er præsenteret

Apple har præsenteret en ny generation af det mest prisvenlige ur i serien, nemlig Watch SE (2. generation).

2. generation af det populære Apple Watch SE blev præsenteret i går, sammen med Apple Watch Series 8 og Apple Watch Ultra.

Læs mere om de to ure her: Apple lancerer nye Apple Watch – inklusiv nyt Apple Watch Ultra

Uret har fået flere opgraderinger, sammenlignet med første generation, der blev lanceret i 2020.

Nyhederne lyder blandt andet på en S8-chip, hvilket er samme chip som i Apple Watch Series 8. Chippen er 20% hurtigere end S5-chippen i 1. gen Watch SE. Designet er næsten det samme som forgængeren, men bagsiden er nu lavet af et nylonkomposit, hvilket bringer vægten lidt ned. Som noget nyt byder uret også på: emergency-SOS, en ny pulsmåler, fall detection, crash detection, samt vandresistens ned til 50 meters dybde.

Igen er der to størrelser at vælge imellem – 40mm og 44mm. Desværre har uret fortsat ikke always-on-display.

Pris og tilgængelighed

Apple Watch SE (2022) kommer med WatchOS 9 og 32GB lagerplads. Det lander i butikkerne den 16. september, til en vejledende pris på 2.399 kroner for 40mm-modellen med Wi-Fi + GPS.

Uret kan købes i tre farver: Midnight, Starlight og Silver. Udvalget af uremme er stort og varierer i pris. Se alle kombinationerne på Apples website.

Apple Watch SE 40mm

Wi-Fi + GPS: 2.399 kroner

4G + GPS: 2.899 kroner

Apple Watch SE 44mm

Wi-Fi + GPS: 2.699 kroner

4G + GPS: 3.199 kroner

Læs også: Længe ventet PS5 feature er nu tilgængelig: 1440p opløsning

Nyt Apple Watch SE (2. generation) er præsenteret